
R E F E R A T

Privind modificarea şi aprobarea  Organigramei şi Statului de Funcţii ale   Direcţiei  de Asistenţă Socială Comunitară  Timişoara 
          
Prin H.C.L.M.T.nr.76/26.02.2008 a fost aprobată Organigrama,  Statul de Funcţii şi funcţiile publice la Direcţia  de Asistenţă Socială Comunitară  Timişoara .
Conform prevederilor art. 2 alin. (3), art.107 şi  art. 111  din Legea nr. 188/1999 privind Statutul funcţionarilor publici , republicată 2, autorităţile şi instituţiile publice care au prevăzute în statele de funcţii posturi de natură contractuală, care presupun exercitarea prerogativelor de putere publică,  au obligaţia de a stabili funcţii publice, prin Hotărâre a Consiliului Local.

            Direcţia de Asistenţă Socială Comunitară Timişoara a solicitat şi  primit avizul nr. 1448129/09.09.2008   al Agenţíei Naţíonale a Funcţionarilor Publici pentru transformarea în funcţii publice  de execuţie a  7  posturi de natură contractuală şi  o funcţie publică de execuţie  în funcţie publică de conducere-  Şef birou la Biroul Juridic şi Resurse Umane.
Conform art. 7 alin. (2) din O.G. nr. 10/2008, aprobată prin Legea nr. 177/2008,   Direcţia de Asistenţă Socială Comunitară Timişoara a organizat examenul de promovare în  funcţie a personalului contractual care a absolvit o formă de învăţământ superior în specialitatea în care îşi desfăşoară activitatea.  Astfel, în urma promovării examenelor  posturile se transformă  conform Statului de funcţii anexat. 
Potrivit  propunerii  Viceprimarului Municipiului Timişoara- domnul Adrian Orza, aprobată de Primarul Municipiului Timişoara- domnul Gheorghe Ciuhandu,  propunem  preluarea  Căminului  pentru Persoane Vârstnice Timişoara în cadrul Direcţiei de Asistenţă Socială Comunitară Timişoara, ca serviciu fără personalitate juridică, conform  Statului de funcţii  existent – anexat. Reorganizarea acestuia   propunem  se facă astfel: 
Şef Cămin devine Şef serviciu Căminul pentru Persoane Vârstnice Timişoara şi va avea în subordine următorul personal de specialitate şi îngrijire: medic primar-1 post, asistent medical principal-2 posturi, asistent medical-1 post, asistent social-1 post, economist III- 1 post, contabil I- 1 post, masor-1 post, infirmieră-6 posturi, spălătoreasă 2-posturi, îngrijitoare- 8 posturi .Restul  personalului  auxiliar de întreţinere -17 posturi trec în structura Biroului Administrativ.  
De asemenea, propunem majorarea cu 5 posturi de  infirmiere  a numărului de posturi existente  la  Biroul  Îngrijire la domiciliu din cadrul Serviciului pentru  Protecţia  Socială  a Persoanelor Vârstnice întrucât programul de îngrijire la domiciliu este o alternativă a îngrijirii în cămine agreată de strategiile naţionale în domeniu  asistenţei sociale pentru  cel puţin  două motive: pe de-o parte costurile de îngrijire le domiciliu  sunt mult mai mici şi, pe de altă parte, vârstnicul  păstrează legatura cu  societatea în care trăieşte.  
Propunem majorarea cu 6 posturi a numărului de posturi la Serviciul pentru Protecţia Persoanelor cu Handicap , astfel: asistent social- 3 posturi, referent III -2 posturi  şi   psiholog -1 post, ca urmare a modificărilor legislative în domeniul protecţiei persoanelor cu handicap conform cărora serviciul menţionat are obligaţia să efectueze, în termen de 5 zile lucrătoare de la înregistrare, anchete sociale pentru  acordarea prestaţiilor sociale şi furnizarea serviciilor sociale la nivelul Municipiului Timişoara.

Ca urmare, propunem modificarea şi aprobarea în mod corespunzător a  Organigramei şi  Statului de funcţii  la Direcţia de Asistenţă Socială Comunitară Timişoara, începând cu data de 01.01.2009.
Anexăm propunere Organigramă  şi  Stat de funcţii ale   Direcţiei  de Asistenţă Socială Comunitară  Timişoara.

